Отряд от казаци на руска служба, преследвайки полски въстанически сили, влиза в град Балта на територията на Османската империя. Тя, на свой ред, ги обвинява в клане на жителите на града, което е отхвърлено от руска страна. Използвайки инцидента, султан Мустафа III обявява война на Русия на 25 септември 1768 г. Османците сключват съюз с Барската конфедерация. Русия е поддържана от Великобритания, която изпраща действащи офицери и военни инструктори в руския флот.